Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 34/12/2201	Dunajská Streda, 27.9.2012
EEČ : 2-16-122-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 16. novembra 2011 v čase okolo 10.30.,  hod. v meste XXXXX, Sídl. M. Corvina č. 3265/59, okres Dunajská Streda v predajni textilu s obchodným názvom XXXXX, najprv fyzicky napadol XXXXX a to tým spôsobom, že do neho sotil a následne s nožíkom v ruke sa mu vyhrážal smrťou slovami, že „podrežem Ti krk, pričom svojimi slovami u poškodeného vzbudil dôvodnú obavu o svoj život a zdravie,

 	pretože trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel. 

 	
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením povereného policajta PZ Obvodného oddelenia PZ XXXXX  (ďalej len „poverený policajt) č. ORP-1530/VM-DS-2011 zo dňa 03.01.2012 bolo podľa § 199 ods. 1 Tr. por. začaté trestné stíhanie a následne uznesením povereného policajta tej istej spisovej značky zo dňa 25.01.2012 bolo podľa § 206 ods. 1 Tr. por. vznesené obvinenie XXXXX za pre prečin nebezpečného vyhrážania podľa  § 360 ods. 1, ods. 2 písm. a) Tr. zák., ktorý sa mal stať na tom skutkovom základe, ako je uvedené vo výrokovej časti tohto uznesenia.

Vykonaným dokazovaním bolo v dostatočnej miere preukázané, že obvinený XXXXX napadol poškodeného tak, že v inkriminovanom čase do neho sotil a držiac nožík v ruke sa mu vyhrážal zabitím. 
Toto jeho konanie naplnilo znaky prečinu nebezpečného vyhrážania podľa § 360 ods. 1 ods., 2 písm. a) Tr. zák., pretože tohto prečinu sa dopustí ten kto sa inému vyhráža smrťou takým spôsobom, že to môže vzbudiť dôvodnú obavu  a čin spáchal závažnejším spôsobom konania - so zbraňou. 

Z oznámenia mesta Dunajská Streda zo dňa 02.05.2012 - Oznámenie o úmrtí vyplýva, že obvinený XXXXX 26.04.2012 zomrel.
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel, alebo bol vyhlásený za mŕtveho.  

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní  od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Marián Zvoda
prokurátor